
ДО
ОБЩИНСКИ СЪВЕТ
ГР. БУРГАС
ДОКЛАДНА  ЗАПИСКА
 
ОТ ДИМИТЪР НИКОЛОВ - КМЕТ НА ОБЩИНА БУРГАС
 
Относно: Предложение на проект на Наредба за изменение и допълнение на Наредба за условията и реда за съставяне на  бюджетната прогноза за местните дейности  за следващите три години, за съставяне, приемане изпълнение и отчитане на бюджета на Община Бургас, приета с решение на Общински съвет - Бургас, по т. 9, Протокол № 28/ 29.10.2013 г.; изменена и допълнена:  по т.1, Протокол № 17/ 27.09. 2016 г., по т.3, Протокол №16/24.11.2020 г.


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


	На 07.08.2024 г. беше приет Закон за въвеждане на еврото в Република България, обн., ДВ, бр. 70 от 20.08.2024 г. С § 6, ал. 1,т. 2 от ПЗР на закона държавните органи и органите на местното самоуправление са задължени да приведат съществуващата подзаконова нормативна база в съответствие с изискванията на закона, като ал. 2 на пар. 6  от ПЗР на закона изрично разпорежда, че извършените изменения и допълнения в актовете по ал. 1, т. 2 влизат в сила от датата на въвеждане на еврото в Република България.
В изпълнение на цитираното законово задължение и във връзка с дейностите по съставяне, приемане, изпълнение и отчитане на бюджета на Община Бургас и извънбюджетните сметки, както и взаимоотношенията с централните ведомства, второстепенните разпоредители с бюджет, други общини, финансови институции и местната общност, следва бюджетът на общината, както и сметките за средства  от Европейския съюз да се съставят в евро.
Цели, които се поставят с изменението на Наредбата.
По отношение на предложение за изменение на чл. 3, ал. 3 и чл. 49, ал. 1 от Наредбата
Проектът на Наредбата е подготвен с цел своевременно приемане на подзаконовата нормативна  уредба във връзка с въвеждане на еврото в Република България като официална валута.
По отношение на предложение за изменение и допълнение в Приложение № 1  към чл. 29, ал. 2 и чл. 44, ал. 4 от Наредбата
Необходимо е привеждане на терминологията от Наредбата в съответствие с тази от Закона за публичните финанси, тъй като законът не съдържа термин „приключване“, а „изпълнение“. Обнародването на поканата за обществено обсъждане е съобразено и с актуалното медийно присъствие на територията на общината.
По отношение на предложение за изменение и допълнение чл. 46, ал. 6 от Наредбата
Промяната е необходима поради неяснота в разпоредбата и е с цел прецизиране на текста.
Финансови и други средства, необходими за прилагането на новата уредба.
За прилагане на Наредбата не е необходимо разходването на бюджетни средства.
Очаквани резултати от приемането на изменението и допълнението на Наредбата
По отношение на предложение за изменение на чл. 3, ал. 3 и чл. 49, ал. 1 от Наредбата
Приемането на изменението и допълнението в Наредбата ще спомогне за създаване на условия за решаване на проблемите и организацията на плавно преминаване от левове в евро на територията на община Бургас.
По отношение на предложение за изменение и допълнение в Приложение № 1  към чл. 29, ал. 2 и чл. 44, ал.4 от Наредбата
Приемането на изменението и допълнението в приложението на Наредбата ще спомогне за коректно прилагане и съответствие на текстовете в нормативната уредба.
По отношение на предложение за изменение и допълнение чл. 46, ал. 6 от Наредбата
Внасяне на яснота в текста на разпоредбата.
Анализ на съответствие с правото на Европейския съюз
Предлаганият проект за изменение и допълнение в Наредбата е в съответствие с нормативните актове от по-висока степен, както и с тези от европейското законодателство.
	Проектът на наредбата беше публикуван за обществено обсъждане на официалната интернет страница на Община Бургас на 08.07.2025г. - https://www.burgas.bg/bg/proekti-na-naredbi-i-pravilnitsi-2025/proekt-na-naredba-za-izmenenie-i-dopalnenie-na-naredbata-za-usloviyata-i-reda-za-sastavyane-na-byudzhetnata-prognoza-za-mestnite-deynosti-za-sledvashtite-tri-godini-za-sastavyane-priemane-izpalnenie-i-otchitane-na-byudzheta-na-obshtina-burgas-prieta-s-reshenie, както и на Портала за обществени консултации - https://strategy.bg/PublicConsultations/View.aspx?@lang=bg-BG&Id=5521.
	В законовия месечен срок, както и до настоящия момент не са постъпили никакви предложения или мнения по предложения за обсъждане проект.
Ето защо предлагам да се приеме Наредба за изменение и допълнение на Наредбата за условията и реда за съставяне на  бюджетната прогноза за местните дейности  за следващите три години, за съставяне, приемане изпълнение и отчитане на бюджета на Община Бургас, Приета с решение на Общински съвет - Бургас, по т. 9, Протокол № 28/ 29.10.2013 г.; изменена и допълнена:  по т.1, Протокол № 17/ 27.09. 2016 г., по т.3, Протокол №16/24.11.2020 г., като в чл. 3, ал. 3 и чл. 49, ал. 1 от Наредбата изразът „български левове“ бъде заменен с думата „евро“; в чл. 46, ал. 6 думата „страницата“ се заменя с израза „интернет страницата“; навсякъде в Приложение № 1  към чл. 29, ал. 2 и чл. 44, ал. 4 изразът „и приключване“ отпада.
С оглед на изложеното и на основание пар. 6, ал. 1, т. 2 и ал. 2 от ПЗР на Закона за въвеждане на еврото в Република България и чл. 21, ал. 2 от Закона за местно самоуправление и местна администрация (ЗМСМА), предлагам Общински съвет – Бургас да приеме следното
РЕШЕНИЕ:
ПРИЕМА Наредба за изменение и допълнение на Наредбата за условията и реда за съставяне на  бюджетната прогноза за местните дейности  за следващите три години, за съставяне, приемане изпълнение и отчитане на бюджета на Община Бургас, Приета с решение на Общински съвет - Бургас, по т. 9, Протокол № 28/ 29.10.2013 г.; изменена и допълнена:  по т.1, Протокол № 17/ 27.09. 2016 г., по т.3, Протокол №16/24.11.2020 г., както следва:
§1. В чл. 3, ал. 3 думата „лева“ се заменя с думата „евро“, като разпоредбата придобива следното съдържание: (3) Бюджетът се съставя в евро.
§2. В чл. 46, ал. 6 думата „страницата“ се заменя с израза „интернет страницата“, като разпоредбата придобива следното съдържание: (6) Кметът на общината информира местната общност за изпълнението на бюджета и сметките за средствата от Европейския съюз, като след приемане от общинския съвет на отчетите към полугодието и към края на бюджетната година, същите се правят достъпни за обществеността на интернет страницата на общината.
§3. В чл. 49, ал. 1 думата „лева“ се заменя с думата „евро“, като разпоредбата придобива следното съдържание: (1) Сметките за средства  от Европейския съюз се съставят в евро. 
§4. В Приложение № 1  към чл. 29, ал. 2 и чл. 44, ал. 4 се правят следните изменения и допълнения: 
В заглавието на приложението ПРАВИЛА ЗА ПРОВЕЖДАНЕ  НА ПУБЛИЧНО ОБСЪЖДАНЕ НА ПРОЕКТА ЗА ОБЩИНСКИ БЮДЖЕТ И ПУБЛИЧНО ОБСЪЖДАНЕ НА ГОДИШНИЯ ОТЧЕТ ЗА ИЗПЪЛНЕНИЕТО И ПРИКЛЮЧВАНЕТО НА  ОБЩИНСКИЯ БЮДЖЕТ изразът „и приключването“ отпада
В р. II. ПРАВИЛА ЗА ПРОВЕЖДАНЕ НА ПУБЛИЧНО ОБСЪЖДАНЕ НА ГОДИШНИЯ ОТЧЕТ ЗА ИЗПЪЛНЕНИЕТО И ПРИКЛЮЧВАНЕ НА ОБЩИНСКИЯ БЮДЖЕТ изразът „и приключване“ отпада
В т. 1 - Отчетът за изпълнението и приключването на годишния общински бюджет се публикува на страницата на общината думата „страницата“ се заменя с израза „интернет страницата“, а изразът „и приключването“ отпада
В т. 2. Срокът за приемане от общинския съвет на отчета за изпълнение и приключване на  годишния общински бюджет за съответната година е 30 септември на следващата година изразът „и приключването“ отпада
В т. 4  (изм. Протокол №17/27.09.2016 г.) В срок до 31 август на следващата бюджетна година кметът на общината внася отчета за изпълнението и приключването на общинския бюджет за разглеждане от общинския съвет изразът „и приключването“ отпада, а след бюджет се добавя „придружен с доклад“. В изр. второ – В деня на внасяне, в два местни ежедневника председателя на общинския съвет публикува обява, съдържаща датата, мястото, дневния ред и правилата за участие в публичното обсъждане на отчета – изразът два местни ежедневника се заменят с един ежедневник и се добавят – на интернет страницата на общината и в местни средства за масово осведомяване  
В т. 7 Становища по годишния отчет за изпълнение и приключване на бюджета могат да се предоставят в деловодството на общината не по-късно от два дни преди провеждане на публичното обсъждане изразът „и приключването“ отпада

След направените изменения и допълнения раздел II на Приложение № 1  към чл. 29, ал. 2 и чл. 44, ал. 4 придобива следното съдържание:

II. ПРАВИЛА ЗА ПРОВЕЖДАНЕ НА ПУБЛИЧНО ОБСЪЖДАНЕ НА ГОДИШНИЯ ОТЧЕТ ЗА ИЗПЪЛНЕНИЕТО НА ОБЩИНСКИЯ БЮДЖЕТ
1. Отчетът за изпълнението на годишния общински бюджет се публикува на интернет страницата на общината.
2. Срокът за приемане от общинския съвет на отчета за изпълнение на  годишния общински бюджет за съответната година е 30 септември на следващата година.
3. Кметът на общината организира изготвянето на материал, представляващ основните показатели в документа, в достъпен за гражданите формат и вид, който се представя на участниците в обсъждането.
4. В срок до 31 август на следващата бюджетна година кметът на общината внася отчета за изпълнението на общинския бюджет, придружен с доклад, за разглеждане от общинския съвет. В първия работен ден след  внасяне, в един ежедневник, на интернет страницата на общината и в местни средства за масово осведомяване председателя на общинския съвет публикува обява, съдържаща датата, мястото, дневния ред и правилата за участие в публичното обсъждане на отчета.
5. Обявата за публичното обсъждане се публикува най-малко седем дни преди провеждането му.
6. Кметът на общината и Председателят на общинския съвет отправят писмени покани за участие в обсъждането до заинтересовани страни – синдикати, бизнес организации, неправителствени организации и други лица.
7. Становища по годишния отчет за изпълнение на бюджета могат да се предоставят в деловодството на общината не по-късно от два дни преди провеждане на публичното обсъждане.
8. За постъпилите становища, както и за изразените мнения по време на публичното обсъждане се съставя протокол, който се разглежда от Постоянните комисии на общинския съвет заедно с разглеждането на отчета.
§5. Към преходните и заключителните разпоредби се добавя §3 със следното съдържание: Измененията в разпоредбите на чл. 3, ал. 3 и чл. 49, ал. 1 от Наредбата влизат в сила от датата на въвеждане на еврото в Република България.
Приложения: 
· Мотиви за приемане на Наредба за изменение и допълнение на Наредбата за условията и реда за съставяне на  бюджетната прогноза за местните дейности  за следващите три години, за съставяне, приемане изпълнение и отчитане на бюджета на Община Бургас, Приета с решение на Общински съвет - Бургас, по т. 9, Протокол № 28/ 29.10.2013 г.; изменена и допълнена:  по т. 1, Протокол № 17/27.09. 2016 г., по т. 3, Протокол № 16/24.11.2020 г.;
· Проект на решение за приемане на Наредба за изменение и допълнение на Наредбата за условията и реда за съставяне на  бюджетната прогноза за местните дейности  за следващите три години, за съставяне, приемане изпълнение и отчитане на бюджета на Община Бургас, Приета с решение на Общински съвет - Бургас, по т. 9, Протокол № 28/ 29.10.2013 г.; изменена и допълнена:  по т. 1, Протокол № 17/27.09. 2016 г., по т. 3, Протокол № 16/24.11.2020 г.;
· Разпечатка от сайта на Портала за обществени консултации;
· Разпечатка от сайта на Община Бургас

